এটিকে ফুটবল ক্লাব
এটিকে (ইংরেজি: ATK) (পূর্বতন নাম: আতলেতিকো দে কলকাতা) হল ইন্ডিয়ান সুপার লীগে পশ্চিমবঙ্গের কলকাতা শহর থেকে অংশগ্রহণকারী একটি ভারতীয় ফুটবল দল। এই দলটি ২০১৪ সালের ৭ ই মে ইন্ডিয়ান সুপার লিগের প্রথম দল হিসাবে স্থাপিত হয়। দলটির নাম স্পেনীয় ফুটবল দল আতলেতিকো মাদ্রিদ-এর অনুকরণে রাখা হয়েছিল। ২০২০ সালে দলটির মালিকপক্ষ মোহনবাগান অ্যাথলেটিক ক্লাবের ফুটবল বিভাগের ৮০ শতাংশ মালিকানা অধিগ্রহণ করে নবগঠিত এটিকে মোহনবাগান প্রাইভেট লিমিটেড-এ অর্থ বিনিয়োগ করার সিদ্ধান্ত নেন এবং এটিকে ফুটবল ক্লাবের নিবন্ধ বাতিল করার মধ্যে দিয়ে এই ক্লাবের অবলুপ্তির সিদ্ধান্ত গ্রহণ করেন।